един слеп: Февруари 2013
Г-жа Маргарет Тачър
Едно лошо правителство си отива, очаква ни още по-лошо
Харесвах Трайчо Трайков, както и Дянков. И двамата се опитваха да са носители на нормалност в едно ненормално правителство. И двамата се опитваха да защитят интересите на хората от пиявиците. Проблема и на двамата бе, че техния началник - Борисов бе една от големите пиявици.
Държавата разпределя 40% от БВП. Това са огромни суми, с тези суми КПБ стана голяма банка. Цветан Василев купува от името на кръга "Бойко" цели предприятия, за милиони. Тези пари се плащат с парите от държавния бюджет, които са депозирани в КТБ. До тук добре за схемата. Обаче ...
Трябва да се платят пари за здравеопазване, пенсии .... и няма от къде. Значи е виновен Дянков? Я пак помислете ... Тази схема се възпроизвеждаше по време на цялото управление, а простия народ сочеше - ей, ей го този лош Дянков, а "бащицата" дава.
Е като дава нали от друг трябва да се вземе, парите са определено количество. Но, с неграмотен и слабо културен народ е така, иска да е клиент (в римския смисъл, демек храненик), да го обгрижват.
Е, сега и Борисов подаде оставка, няма го и лошия Дянков, смятайте какво крадене ще настане ....
Изминаха 15 години, а важния възход е все още "някъде там"
Не е като през първите дни на 97-а, тогава сякаш вреше и кипеше, нямаше изход и имаше спонтанност. И тогава спорехме кое е опит за социален инженериг, както и сега. Дали бе заради младостта, но тогава очаквах духа на свободата у хората да доведе до формиране на гражданско общество, достатъчно гъвкаво да се пази само и достатъчно разнородно, за да не позволява да "тегли колата" в "правилната" посока.
Очаквания вече нямам, но имам искрицата надежда, но тя е мъничка и трудно видима, защото свободата е голяма и трудна за носене от безпросветните маси, които се отглеждат у нас от усърдните създатели на зрелища.
Ще поживеем и ще видим, само дано не остареем междувременно в очакванията си ...